Nafarroako Parlamentuko Mahaiak, 2020ko abuztuaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Roncesvalles Solana Arana andreak aurkezturiko galdera, eskola-curriculumean Skolae sartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko abuztuaren 24an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Maria Roncesvalles Solana Arana andreak, Legebiltzarreko Erregelamenduan ezarritakoaren babesean, honako galdera hau aurkeztu du, Nafarroako Gobernuko Hezkuntza Departamentuak idatziz erantzun dezan:

Abuztuaren 15ean Eldiario.es hedabidean argitaratutako elkarrizketa batean Chivite lehendakariak honako hau zioen: “200dik gora ikastetxe gehitu ditugu Skolaeren ezarpenean, baina orain egin duguna izan da eskola-curriculumean sartzea, horren parekoa baita epaiak dioena”.

- Noiz eta nola sartu da Skolae curriculumean?

- Jaso nahi ditugu curriculuma arautzen duten arauak eta dekretuak aldatzeko espedienteak, Skolae curriculumean sartzekoak.

Iruñean, 2020ko abuztuaren 17an

Foru parlamentaria: María Roncesvalles Solana Arana